Source: https://jarvenpaa.cloudnc.fi/fi-FI/Toimielimet/Kaupunginhallitus/Kokous_752018/Sosiaali_ja_terveyspalvelutuotannon_siir(3087)
Timestamp: 2020-07-04 23:45:00+00:00
Document Index: 14794523

Matched Legal Cases: ['kko ', 'kko ', 'kko ', 'kko ', '§ 33', '§ 68', '§ 33', '§ 33', '§ 33', 'kko ', '§ 5']

Sosiaali- ja terveyspalvelutuotannon siirtäminen ja sitä koskevat periaatteet Keski-Uudenmaan sote-kuntayhtymässä | Järvenpää
Sosiaali- ja terveyspalvelutuotannon siirtäminen ja sitä koskevat periaatteet Keski-Uudenmaan sote-kuntayhtymässä
Kaupunginhallitus, 30.10.2017
Kaupunginvaltuusto päättää hyväksyä Keski- Uudenmaan Sote- kuntayhtymän ja Järvenpään ja Hyvinkään kaupunkien sekä Mäntsälän, Nurmijärven, Pornaisten ja Tuusulan kuntien välisen sosiaali- ja terveyspalveluiden järjestämis- ja tuottamissopimuksen liitteenä olevan sopimuksen mukaisesti.
Käsittelyn kuluessa Mimmi Asikainen (vas) esitti Heini Liimataisen (vas) kannattamana kaupunginhallitukselle osoitettavan toimenpidealoitteen (ent. toivomusponsi), joka kuului seuraavasti:
"Esitämmme että valtuusto esittää kaupunginhallitukselle että kaupunginhallitus esittää Keski-Uudenmaan Sotekuntayhtymälle, että Sotekuntayhtymä vuoden 2018 talousarvion teossa selvittää kustannukset jotka aiheutuisivat terveyskeskusmaksujen poistamisesta kunnissa, sekä ohjaa kuntia perusterveydenhuollon maksujen poistoon viimeistään vuoden 2019 talousarviossa.
”Kuntayhtymä laatii yhteistyössä kuntien kanssa palveluille, mukaan lukien asiakasyhteistyö, laadulliset ja taloudelliset tavoitteet ja mittarit”
Näin ollen, Järvenpään Vasemmiston valtuustoryhmä pitää tärkeänä että tulevassa Sotekuntayhtymässä luopuisimme perusterveydenhuollon osalta terveyskeskusmaksuista, ne eivät ole merkittävä tulonlähde kuntayhtymille, eikä yksittäisille kunnille."
Koska asiaan liittyen tehtiin kannatettu toimenpidealoite, puheenjohtaja totesi, että toimenpidealoitteesta on äänestettävä. Äänestystavaksi valittiin sähköinen äänestys.
Hyväksyttiin pohjaehdotuksen mukaisesti.
Lisäksi äänestyksen jälkeen äänin 18 JAA-ääntä, 26 EI-ääntä, 6 TYHJÄÄ kaupunginhallitukselle osoitettava toimenpidealoite hylättiin.
Äänestys:JAA = ponsiesityksen hyväksyminen EI = ponsiesityksen hylkääminen
Jaa 18 kpl 36%
Mikko Vesterinen, Kaija Tuuri, Heini Liimatainen, Pirjo Komulainen, Mikko Laakkonen, Emmi Mäkinen, Mimmi Asikainen, Jarno Hautamäki, Ossi Kaminen, Hanna Graeffe, Katri Kuusikallio, Ossi Vähäsarja, Satu Haaparanta, Eemeli Peltonen, Katja Repo, Kaisa Saarikorpi, Lassi Markkanen, Henry Berg
Ei 26 kpl 52%
Marko Larjanne, Laura Virkkunen, Arto Luukkanen, Tuija Kuusisto, Petri Graeffe, Kaarina Wilskman, Pekka A. Heikkinen, Mikko Taavitsainen, Peter Osipow, Tero Rantanen, Tuomas Raejärvi, Markku Tenhunen, Jenni Marttinen, Tarja Edry, Antti Heikkilä, Heli Anttila, Pekka Luuk, Pepe Makkonen, Peter Hagman, Tomi Passi, Sanna-Maria Riikonen, Petri Ovaska, Rita Kostama, Mika Gilan, Satu Tuominen, Helinä Perttu
Tyhjä 6 kpl 12%
Viljo Smed, Mikko Päivinen, Liisa Majanen, Olli Kamunen, Tiia Lintula, Liina-Lyydia Jämsä
Sosiaali- ja terveyspalvelutuotanto
Keski-Uudenmaan sote-kuntayhtymän tehtävänä on ollut 1.1.2018 lähtien järjestää jäsenkuntiensa Järvenpään ja Hyvinkään kaupunkien sekä Mäntsälän, Nurmijärven, Pornaisten ja Tuusulan kuntien puolesta alueen väestölle yhdenvertaisilla periaatteilla sosiaali- ja terveydenhuollon palvelut kuntayhtymän perussopimuksen mukaisesti. Kuntayhtymän järjestämisvastuu sisältää vuonna 2018 palvelujen johdon ja ohjauksen, palvelujen tuotannon jäädessä edelleen kuntien toteutettavaksi kuntien ja kuntayhtymän välille yhtymävaltuustossa 14.12.2017, § 33 päätetyn sosiaali- ja terveydenhuollon palvelujen järjestämis- ja tuottamissopimuksen mukaisesti.
Kuntayhtymän toiminnan käynnistyttyä jäsenkunnat ja kuntayhtymä ovat jatkaneet Keski-Uudenmaan sote-mallin edelleen kehittämistä työsuunnitelman mukaisesti valmisteluryhmissä sekä yhtymähallituksessa että -valtuustossa. Järjestämis- ja tuottamissopimuksen mukaisesti on valmisteltu mallia, jossa palvelujen tuotanto siirtyy ensimmäisen toimintavuoden jälkeen kuntayhtymään.
Tuotannon siirron toteutus ja aikataulu
Edellä olevan mukaisesti tarkoituksena on, että kuntayhtymä tuottaa 1.1.2019 alkaen järjestämisvastuullaan olevat palvelut oman, jäsenkunnista siirtyvän tuotanto- organisaationsa avulla niiden jäsenkuntien asukkaille, jotka tekevät tuotannon siirtämisestä hyväk-
syvän päätöksen. Kuntayhtymä voi myös hankkia palvelut muilta palvelujen tuottajilta pääosin voimassa olevien hankintasopimusten tai solmimiensa uusien sopimusten perusteella.
Jäsenkuntien ja kuntayhtymän välillä solmittu palvelujen järjestämis- ja tuottamissopimus päättyy ilman eri irtisanomista palvelutuotantonsa kuntayhtymään siirtävien jäsenkuntien osalta 31.12.2018, jolloin kuntayhtymä ottaa vastatakseen kaikki sen mukaiset tehtävät. Muiden kuntien osalta sopimuksen voimassaolo jatkuu sen ehtojen mukaisesti. Palvelutuotanto jatkuu kuntayhtymässä kaikkien jäsenkuntien osalta edelleen järjestämis- ja tuottamissopimuksen liitteen 2 Palveluiden yleiset periaatteet periaatteiden mukaisesti. Kuntayhtymän ja äsenkuntien vuorovaikutteinen yhteistyö jatkuu.
Tuotannon siirtoon liittyviä toimenpiteitä on valmisteltu yhtymähallituksen ohjauksessa loppusyksystä 2017 lähtien yhtymähallituksen 7.12.2017, § 68 päätöksen mukaisessa palvelujen kehittämis- ja kuntayhteistyöorganisaatiossa. Henkilöstön edustajille on pidetty säännöllisesti ylikunnallisia tiedotustilaisuuksia, ja henkilöstöä on mukana kaikissa valmisteluryhmissä. Valmistelussa huomioidaan tulevan Uudenmaan maakunnan kunnilta edellyttämät erilaiset mm. henkilöstöä, tiloja, ja sopimuksia koskevat selvitykset niin, että niitä voidaan hyödyntää sekä omassa että maakunnan valmistelussa tämänhetkisen maakuntavalmistelun aikataulutiedon perusteella.
Henkilöstön siirtyminen kuntayhtymän palvelukseen
Tarkoituksena on, että jäsenkuntien kuntayhtymän järjestämisvastuulla olevien palveluiden toteuttamiseen osallistuva sosiaali- ja terveyspalveluiden henkilöstön sekä osa muusta kunnan hallinto- ja tukitehtäviä toteuttavasta henkilöstöstä siirtyy kuntayhtymän
palvelukseen liikkeen luovutuksella 1.1.2019 lukien. Kuntayhtymään siirtyvä henkilöstömäärä tulisi sosiaali- ja terveyspalveluiden henkilöstön osalta olemaan noin 3500 henkilöä sekä lisäksi myöhemmin tarkentuva määrä muita kunnan hallinto- ja tukitehtäviä toteuttavia henkilöitä. Henkilöstömäärät ovat vuodelta 2016 ja ne tarkentuvat valmistelun edetessä.
Henkilöstö siirtyy kuntayhtymän palvelukseen liikkeen luovutuksella. Määräaikaisen henkilöstön palvelussuhteet päättyvät työsopimuksen ehtojen mukaisesti. Luovutuksen jälkeen siirtyvään henkilöstöön sovelletaan kuntayhtymän henkilöstöpoliittisia periaattei-
ta ja kunnallisia yleisiä virka- ja työehtosopimuksia.
Kunta vastaa työsuhteeseen perustuvasta maksamattomasta palkkasaatavasta, joka on erääntynyt ennen siirtopäivää. Palkkasaatavasta, joka erääntyy siirtopäivän jälkeen, vastaa kuntayhtymä. Kunta korvaa kuntayhtymälle laskennallisen korvauksen niistä vuosilomapäivistä ja säästövapaista, jotka on ansaittu luovuttavan kunnan palveluksessa ja ovat edelleen siirtopäivänä pitämättä. Kyseiset vuosilomat ja säästövapaat siirtyvät pidettäväksi kuntayhtymän palveluksessa. Korvaus määritellään siirtopäivänä voimassa olevan KVTES:n lomakorvauksen määrittelyä palvelussuhteen päättyessä koskevan sääntelyn lomakorvauksen laskentaperusteita käyttäen. Luovuttava kunta korvaa kuntayhtymälle myös edellä mainittuihin vuosilomiin liittyvät maksamatta olevat lomarahat. Korvaus maksettavista lomarahoista määritellään siirtopäivänä voimassa olevan KVTES:n lomarahan laskentaperusteita käyttäen sekä huomioiden työehtosopimuksen muut määräykset lomarahan vähentämisestä.
Kuntayhtymä on Kevan jäsen ja siirtyvän henkilöstön eläketurva määräytyy julkisten alojen eläkelain (81/2016) mukaisesti. Kunnallisiin eläkevakuutusmaksuihin kohdistuvista kustannuksista sovitaan kuntien ja kuntayhtymän välillä valmistelun edetessä.
Kunnat ja kuntayhtymä vastaavat itsenäisesti siirtyvien työntekijöiden henkilöstöjärjestelyihin liittyvistä, työnantajan ja henkilöstön välisestä yhteistoiminnasta voimassa olevan lainsäädännön mukaisesti.
Sopimusten siirtäminen
Jäsenkunnat kartoittavat siirtyvään palvelutuotantoon liittyvät sopimukset ja vastuut. Sopimukset siirretään kuntayhtymän palvelutuotannon toteuttamisen edellyttämässä laajuudessa kuntayhtymän vastattavaksi tai irtisanotaan sopimusehtojen mukaisesti.
Toimitilat ja irtain omaisuus
Siirtyvään tuotantoon liittyvä irtain tai kiinteä omaisuus ei pääsääntöisesti siirry kuntayhtymälle.
Kuntayhtymä vuokraa jäsenkunnilta tarvitsemansa tilat, pääsääntöisesti sisältäen varustuksen ja kalustuksen sekä kiinteistönhoidon ja muut tiloihin kohdistuvat tukipalvelut. Solmittavat vuokrasopimukset ovat määräaikaisina voimassa vuoden 2019 loppuun ja
sen jälkeen voimassa toistaiseksi, kuuden kuukauden irtisanomisajalla.
Vuokratason määräytymisen perusteena on kunnan tulevalle Uudenmaan maakunnalle ilmoittama vuokrataso tai sisäisesti noudatettu vuokrataso, jos tällaista ilmoitusta ei ole tehty. Vuokran määrään lisätään kiinteistönhoidon ja muiden tiloihin kohdistuvien tukipalveluiden kustannukset omakustannusperiaatteen mukaisesti.
Kuntayhtymän toimintaorganisaation periaatteet
Kuntayhtymän toimielimet ja johtamisjärjestelmä on määritetty kuntayhtymän hallintosäännössä. Kuntayhtymän toimintaorganisaatio on matala. Toiminta jakautuu alueellisen sote-mallin mukaisesti asiakasryhmäkohtaisiin palvelualueisiin sekä edelleen vastuualu-
eisiin ja vastuuyksiköihin joita strategiset tukipalvelut tukevat.
Kuntayhtymä esittää muutetun järjestelyn kunnille hyväksyttäväksi. Tuotannon siirtämisen aikataulun ja talousarviovalmistelun takia jäsenkuntien valtuustoja pyydetään tekemään päätös omalta osaltaan 31.5.2018 mennessä. Tarkoituksena on, että yhtymävaltuusto päättää asiasta 19.6.2018 siihen mennessä päätöksensä tehneiden kuntien osalta ja muiden kuntien osalta tarvittaessa myöhemmin.
Yhtymähallitus esittää jäsenkunnille, että jäsenkunnat
- päättävät hyväksyä, että kuntayhtymä tuottaa 1.1.2019 alkaen kuntayhtymän järjestämisvastuulla olevat palvelut kunnan asukkaille jäsenkunnista siirtyvän tuotanto-organisaation avulla,
- päättävät jäsenkuntien kuntayhtymän järjestämisvastuulla olevien palvelujen toteuttamiseen osallistuvan sosiaali- ja terveyspalvelujen henkilöstön sekä osan muusta kunnan hallinto- ja tukitehtäviä toteuttavan henkilöstön siirtymisestä kuntayhtymän palvelukseen 1.1.2019 lukien tämän päätöksen periaatteiden mukaisesti,
- päättävät sopia, että kuntayhtymän ja jäsenkuntien välinen sosiaali- ja terveydenhuollon palvelujen järjestämis- ja tuottamissopimus (yhtymävaltuusto 14.12.2017, § 33) päätetään palvelutuotantonsa kuntayhtymään siirtävien kuntien osalta ilman eri irtisanomista 31.12.2018
- toteavat, että palvelutuotanto jatkuu kuntayhtymässä kaikkien jäsenkuntien osalta edelleen järjestämis- ja tuottamissopimuksen liitteen 2 Palveluiden yleiset periaatteet periaatteiden mukaisesti ja - valtuuttavat kunnan/kaupunginhallituksen tekemään järjestelyn vaatimat tar-kemmat päätökset ja sopimukset sekä toteuttamaan tarvittavat toimenpiteet.
Yhtymähallitus esittää yhtymävaltuustolle, että yhtymävaltuusto
- toteaa ne jäsenkunnat, jotka ovat tehneet hyväksyvän päätöksen tuotannon siirrosta kuntayhtymälle,
- päättää, että kuntayhtymä tuottaa 1.1.2019 alkaen kuntayhtymän järjestämisvastuulla olevat palvelut jäsenkunnista siirtyvän tuotanto-organisaation avulla niiden jäsenkuntien asukkaille, jotka ovat tehneet tuotannon siirtämisestä hyväksyvän päätöksen,
- päättää vastaanottaa jäsenkunnista siirtyvän, kuntayhtymän järjestämisvastuulla olevien palveluiden toteuttamiseen osallistuvan sosiaali- ja terveyspalvelujen henkilöstön sekä osa muusta kunnan hallinto- ja tukitehtäviä toteuttavasta henkilöstä kuntayhtymän palvelukseen 1.1.2019 lukien tämän päätöksen periaatteiden mukaisesti,
- päättää sopia, että kuntayhtymän ja jäsenkuntien välinen sosiaali- ja terveydenhuollon palvelujen järjestämis- ja tuottamissopimus (yhtymävaltuusto 14.12.2017, § 33) päätetään palvelutuotantonsa kuntayhtymään siirtävien kuntien osalta ilman eri irtisanomista 1.12.2018,
- toteaa, että palvelutuotanto jatkuu kuntayhtymässä kaikkien jäsenkuntien osalta edelleen järjestämis- ja tuottamissopimuksen liitteen 2 Palveluiden yleiset periaatteet periaatteiden mukaisesti ja
- valtuuttaa kuntayhtymän johtajan tekemään järjestelyn vaatimat tarkemmat päätökset ja sopimukset sekä toteuttamaan tarvittavat toimenpiteet
Kuntayhtymän yhtymähallitus on 20.3.2018 hyväksynyt edellä esitetyn päätösesityksen ja lähettänyt asian kuntiin käsiteltäväksi.
Järvenpään kaupungilla asia on käsitelty yhteistoimintamenettelyn mukaisesti yhteistyötoimikunnassa 19.4.2018. Yhteistyötoimikunta merkitsi sosiaali- ja terveyspalvelujen tuotannon siirtämisen ja sitä koskevat periaatteet tiedoksi. Henkilöstöasiainjaosto totesi asian 24.4.2018.
Järvenpään kaupungilla tuotannon siirtäminen vaikuttaa yhteensä n. 700 työntekijään, joista n. 650 sijoittuu sosiaali- jaterveyspalveluihin ja n. 50 lasten ja nuorten palveluihin.
Kaupunginhallitus esittää kaupunginvaltuustolle, että kaupunginvaltuusto
päättää hyväksyä, että kuntayhtymä tuottaa 1.1.2019 alkaen kuntayhtymän järjestämisvastuulla olevat palvelut kunnan asukkaille jäsenkunnista siirtyvän tuotanto-organisaation avulla,
päättää jäsenkuntien kuntayhtymän järjestämisvastuulla olevien palveluiden toteuttamiseen osallistuvan sosiaali- ja terveyspalveluiden henkilöstön sekä osan muusta kunnan hallinto- ja tukitehtäviä toteuttavan henkilöstön siirtymisestä kuntayhtymän palvelukseen 1.1.2019 lukien tämän päätöksen periaatteiden mukaisesti,
päättää sopia, että kuntayhtymän ja jäsenkuntien välinen sosiaali- ja terveydenhuollon palvelujen järjestämis- ja tuottamissopimus (yhtymävaltuusto 14.12.2017, § 33) päätetään palvelutuotantonsa kuntayhtymään siirtävien kuntien osalta ilman eri irtisanomista 31.12.2018
toteaa, että palvelutuotanto jatkuu kuntayhtymässä kaikkien jäsenkuntien osalta edelleen järjestämis- ja tuottamissopimuksen liitteen 2 Palveluiden yleiset periaatteet periaatteiden mukaisesti ja
valtuuttaa kaupunginhallituksen tekemään järjestelyn vaatimat tarkemmat päätökset ja sopimukset sekä toteuttamaan tarvittavat toimenpiteet
Eemeli Peltonen, Helinä Perttu, Mikko Taavitsainen ja Tarja Edry poistuivat kokoustilasta ennen asian käsittelyä esteellisinä (HallintoL 5 luku 28 § 5 kohta "yhteisöjäävi").
Ulla-Mari Karhu toimi asian käsittelyn ajan puheenjohtajana.
Keski-Uudenmaan soten kuntayhtymä, talouspalvelut, HR, sosiaali- ja terveyspalvelut
Tuotannon siirto- tietoisku 23.4.2018.pdf (pdf, 722 kt)